section_heading: Zemljopis
paragraph_text: Mjesto se nalazi na cesti Bosanski Petrovac - Bosanska Krupa. Jednim dijelom je na ravnici koja pripada Medenom polju, drugim dijelom na obroncima Grmeča, omeđen uzvišenjima Obljaj, Kosa i Stražbenica. Iza ove prirodne granice još su dva zaseoka, Trnovac i Marjanovića Do koji je sav na Grmeču. Kroz selo protiče potok Suvaja, po kojem je selo i dobilo ime, ali samo za vrijeme velikih kiša, tako da je selo uglavnom bezvodno i ime mu odgovara stvarnosti. Potok izvire iz nekoliko vrela, Zebinovac, Sana, Kamenica, Urljaj i Lijeska. Dobro se ukopao u kamenito korito tako da mu na jednom mjestu tok prelazi u klisuru.<ref>Petar Rađenović: Bjelajsko polje i Bravsko, Beograd, 1925.e